
Διαδικασία και τρόπος διορισμού ειδικευμένων γιατρών 
για εξειδίκευση στις Πολυδύναμες, Μ.Ε.Θ. και 
Μ.Ε.Ν. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ^ι^ΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 84 του Ν. 2071/ 
92. 

2. Την αρ. ΔΥΓ 3823/28.7.93 Υπουργική Απόφαση 
(ΦΕΚ 605/93 τ. Β’) για την διαδικασία και τρόπο διορισμού 
ειδικευμένων γιατρών για εξειδίκευση στις Πολυδύναμες 
Μ.Ε.Θ. και Μ.Ε.Ν. 

3. Το άρθρο 27 του Ν. 2081/92 (ΦΕΚ 154/92 τ.Α ) με 
το οποίο προστέθηκε άρθρο 29Α στο Ν. 1558/85 και το 


γεγονός ότι από την παρούσα απόφαση δεν προκαλεΐται 
δαπάνη σε βάρος του κρατικού προϋπολογισμού. 

4. Την ανάγκη της αλούστευσης ακόμη περισσότερο 
της διαδικασίας διορισμού για εξειδίκευση στις Πολυδύνα¬ 
μες Μ.Ε.Θ. και Μ.Ε.Ν. των ειδικευμένων γιατρών και την 
εξασφάλιση ελέγχου της επίδοσης των εξειδικευμένων, 
αποφασίζουμε: 

Καθορίζουμε εφεξής τη διαδικασία και τον τρόπο διορι¬ 
σμού ειδικευμένων γιατρών σε Νοσοκομεία, για εξειδί- 
κευση στην εντατική νοσηλεία, τον αναλογούντα αριθμό 
γιατρών ανά Πολυδύναμη Μονάδα Εντατικής θεραπείας 
(Μ.Ε.Θ.) ή Πολυδύναμη Μονάδα Εντατικής Νοσηλείας 
Νεογνών (Μ.Ε.Ν.) ως ακολούθως: 

1. Για το διορισμό ειδικευμένων γιατρών προς εξειδί- 
κευση επί διετή συνεχή υπηρεσία και εκπαίδευση στις 
Μονάδες που αναφέρονται στην προηγούμενη παρά¬ 
γραφο, οι ενδιαφερόμενοι γιατροί μπορούν να απευθύνο¬ 
νται οποτεδήποτε στη Διεύθυνση Προσωπικού του 
Υπουργείου και να υποβάλουν τα εξής δικαιολογητικα: 

α) Αίτηση ενδιαφερομένου. 

β) Αντίγραφο πτυχίου ή φωτοτυπία αυτού επικυρωμένη 
(για τους γιατρούς που έχουν τελειώσει ιατρική σε χώρα 
μέλος Ε.Ο.Κ άδεια άσκησης ιατρικού επαγγέλματος, για 
τους γιατρούς που έχουν τελειώσει ιατρική σε χώρα εκτός 
Ε.Ο.Κ. βεβαίωση ΔΙΚΑΤΣΑ). 

γ) Τίτλο ιατρικής ειδικότητας. 

δ) Βεβαίωση εκπλήρωσης υπηρεσίας υπαίθρου ή τυχόν 
νόμιμης απαλλαγής ή αναστολής. 

ε) Φωτοαντίγραφο του δελτίου ταυτότητας ή άλλου εγ¬ 
γράφου δημοσίας αρχής, από το οποίο να προκύπτει η 
ιθαγένεια. 

2. Στην αίτηση διορισμού οι ενδιαφερόμενοι γιατροί 
πρέπει να μνημονεύουν την Πολυδύναμη Μονάδα Μ.Ε.Θ. 
ή Μ.Ε.Ν. και το συγκεκριμένο Νοσοκομείο που επιθυμούν' 
να εξειδικευθούν. 

3. Αιτήσεις συμμετοχής μπορούν να υποβάλλουν οι για¬ 
τροί ειδικοτήτων που από τις κείμενες διατάξεις προβλέ- 
πεται κατάληψη θέσεως σε Μ.Ε.Θ. ή σε Μ.Ε.Ν. Νεογνών, 
δηλαδή: 

(1) Για τις θέσεις των Μ.Ε.Θ. όλων των Νοσοκομείων, 
πλην Παιδιατρικών, οι γιατροί των ειδικοτήτων Παθολο¬ 
γίας, Καρδιολογίας, Πνευμονολογίας - Φυματιολογίας, 
Χειρουργικής και Αναισθησιολογίας. 

(2) Για τις θέσεις των Μ.Ε.Θ, των Παιδιατρικών Νσσοκο- 
μεΐων γιατροί των ειδικοτήτων Παιδιατρικής και Παιδοχει- 











8416 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρουργικής. Επίσης γιατροί των ειδικοτήτων Καρδιολογίας, 
Πνευμονολογίας - Φυματιολογίας και Αναισθησιολογίας, 
εφόσον όμως έχουν εργασθεί μετά τη λήψη της ειδικότη¬ 
τας για χρονικό διάστημα 18 μηνών στις ειδικότητες αυ¬ 
τές, σε παιδιατρικό Νοσοκομείο. 

(3) Για τις θέσεις των Μ.Ε.Ν. Νεογνών γιατροί της ειδι¬ 
κότητας Παιδιάτρου. 

4. Τα Νοσηλευτικά Ιδρύματα υποχρεούνται να ενημε¬ 
ρώνουν εγγράφως τη Διεύθυνση Προσωπικού του Υπουρ¬ 
γείου για τις κενές θέσεις μόλις κενώνονται, με τα στοι¬ 
χεία των αποχωρούντων γιατρών και τις ημερομηνίας απο¬ 
χώρησής τους. 

5. Η Διεύθυνση Προσωπικού του Υπουργείου μετά την 
κατά τα ανωτέρω ενημέρωσή της υποχρεούται να απο- 
στείλει τις αιτήσεις και τα δικαιολογητικά που τηρούνται 
σε αυτήν στην αρμοδία για την επιλογή των γιατρών Επι¬ 
τροπή προς εξειδίκευση. 

6. Η επιλογή των υποψηφίων για την εξειδίκευση αυτή 
γίνεται μετά από προφορική συνέντευξη ενώπιον Επιτρο¬ 
πής αποτελουμένης από τον οικείο Διευθυντή της Μ.Ε.Θ. 
του Νοσοκομείου στο οποίο επιθυμεί να εξειδικευθεΐ ο 
ενδιαφερόμενος ο οποίος και προεδρεύει της Επιτροπής 
και από δύο Διευθυντές Μ.Ε.Θ. άλλων Νοσοκομείων της 
ίδιας Υγειονομικής Περιφέρειας ή της πλησιέστερης με 
αυτήν. 

Οι Επιτροπές αυτές συγκροτούνται με απάφαση του Γ ε¬ 
νικού Γραμματέα του Υπουργείου Υγείας, Πρόνοιας και 
Κοινών. Ασφαλίσεων. 

Χρέη Γραμματέως της Επιτροπής εκτελεί υπάλληλος 
του ως άνω Υπουργείου ο οποίος ορίζεται με την ίδια από¬ 
φαση. 

Έδρα της Επιτροπής ορίζεται η Κεντρική Υπηρεσία του 
Υπουργείου. 

Η ακριβής ημερομηνία της προφορικής συνέντευξης θα 
γνωστοποιείται στους ενδιαφερομένους με ανάρτηση πί¬ 
νακα σε κάθε Μ.Ε.Θ. ή Μ.Ε.Ν. Νοσοκομείου και στο Κε¬ 
ντρικό Κατάστημα του Υπουργείου (Αριστοτέλους 17 - 
Αθήνα). 

7. Η Επιτροπή συντάσσει πρακτικό επιλογής των υπο¬ 
ψηφίων επάρκώς αιτιολογημένο το οποίο υποβάλλει στο 
Υπουργείο μέσα σε 10 ημέρες απά την ημερομηνία συνε¬ 
δρίασης αυτής. 

8. Με απόφαση του Γ ενικού Γ ραμματέα ο επιλεγείς ια¬ 
τρός διορίζεται στη θέση για την οποία επιλέχθηκε με την 
υποβολή υπεύθυνης δήλωσης ότι δεν ασκεί ελεύθερο 
επάγγελμα και ότι δεν κατέχει άλλη δημάσια ή ιδιωτική 
θέση. 

9. Οι γιατροί μετά το τέλος της εξειδίκευσης και πριν 
την χορήγηση του πιστοποιητικού εξειδίκευσης προσέρ¬ 
χονται σε επιτυχείς εξετάσεις ενώπιον Επιτροπής, η οποία 
αποτελείται από ένα μέλος ΔΕΠ πρώτης βαθμίδας με 
πλήρη και αποκλειστική επιστημονική απασχόληση στο 
γνωστικό αντικείμενο της εντατικής θεραπείας και δύο 
Διευθυντές Πολυδυνάμων Μ.Ε.Θ. ή Μ.Ε.Ν. εξειδικευμέ- 
νους στην εντατικολσγΙα ως μέλη. 

Πρόεδρος της Επιτροπής ορίζεται το μέλος ΔΕΠ. 

Η Επιτροπή συγκροτείται με απόφαση του Γενικού 
Γ ραμματέα του Υπουργείου Υγείας, Πρόνοιας και Κοινω¬ 
νικών Ασφαλίσεων. 

Με την ίδια απόφαση ορίζεται ένας υπάλληλος του αυ¬ 
τού Υπουργείου ως Γραμματέας αυτής. 

Έδρα της Επιτροπής ορίζεται το κατάστημα της Κεντρι¬ 


κής Υπηρεσίας ταυ ανωτέρω Υπουργείου. 

Οι εξετάσεις διενεργούνται σε ημερομηνία, που καθο¬ 
ρίζεται από την εξεταστική Επιτροπή και γνωστοποιείται 
με ανακοίνωση, που αναρτάται στο κατάστημα του Υπουρ¬ 
γείου και στα Νοσηλευτικά Ιδρύματα που παρέχουν εξειδί- 
κευση σε Μ.Ε.Θ. και Μ.Ε.Ν. 

10. Σε περίπτωση αποτυχίας ο υποψήφιος έχει τη δυνα¬ 
τότητα να προσέλθει εκ νέου για εξέταση κατά την επά- 
μενη εξεταστική περίοδο ή και σε προσεχείς περιό¬ 
δους. 

11. Η αναλογία εκπαιδευτών προς εκπαιδευομένους 
ορίζεται τουλάχιστον 1:1. 

12. Ο αριθμός εξειδικευομένων ανά Πολυδύναμη 
Μ.Ε.Θ. κατ’ ανώτατο όριο ορίζεται ως εξής: 

α. Για Μ.Ε.Θ. 6-10 κλινών μέχρι 4 εξειδικευόμενοι 
β. Για Μ.Ε.Θ. 11 - 15 κλινών μέχρι 5 εξειδικευόμενοι 
γ. Για Μ.Ε.Θ. 16-20 κλινών μέχρι 6 εξειδικευόμενοι 
δ. Για Μ.Ε.Θ. 20 - 25 κλινών μέχρι 7 εξειδικευόμενοι 
ε. Για Μ.Ε.Θ. 25 - 30 κλινών μέχρι 9 εξειδικευόμενοι 

13. Από της δημοσίευσης της παρούσας παύει να ισχύει 
η αρ. ΔΥΓ/3823/93 απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 29 Σεπτεμβρίου 1993 

ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Υ3δ/οικ. 4322 (2) 

Απαγόρευση του καπνίσματος στους χώρους παροχής 
Υπηρεσιών Υγείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Του Α.Ν. 2520/40 «περί Υγειονομικών Διατά¬ 
ξεων». 

2. Την υπ’ αριθ. Α2γ/οικ. 3051/80 Απόφαση του 
Υπουργού Κοινωνικών Υπηρεσιών (ΦΕΚ 475/9.5.80 τ.Β') 
περί απαγορεύσεως του καπνίσματος σε κοινούς κλει¬ 
στούς χώρους. 

3. Το άρθρο 6 της υπ’ αριθ. 389966/52 Υγειονομικής 
Διάταξης (ΦΕΚ 235/1952 τ.Β') περί υγειονομικών μέτρων 
επί των πάσης φύσεως μεταφορικών μέσων. 

4. Την γ. 1938/9.12.92 (ΦΕΚ 727/11.12.92) Κοινή 
Απόφαση του Πρωθυπουργού και του Υπουργού Υγείας 
Πρόνοιας και Κοιν. Ασφαλίσεων με θέμα «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοιν. 
Ασφαλίσεων». 

5. Τις υποδείξεις διεθνών οργανισμών (Π.Ο.Υ. - ΕΟΚ) 
για την προστασία της υγείας των μη καπνιστών. 

6. Το γεγονός ότι από την παρούσα Υπουργική από¬ 
φαση δεν προκαλεΐται δαπάνη σε βάρος του κρατικού 
προϋπολογισμού, αποφασίζουμε: 

Εκδίδουμε την παρούσα Υγειονομική Διάταξη η οποία 
θα ισχύει σε όλη την επικράτεια. 

Από της ενάρξεως ισχύος της παρούσας Υγειονομικής 
Διάταξης: 

1. Απαγορεύουμε το κάπνισμα σε όλους τους χώρους 
όπου παρέχονται υπηρεσίες υγείας και συγκεκριμένα: 
α) Στά Νοσηλευτικά Ιδρύματα και Ιδιωτικές Κλινικές. 

β) Σε όλα τα μέσα μεταφοράς ασθενών (ασθενοφόρα - 
ελικόπτερα κ.λπ.). 

γ) Σε όλους τους χώρους παροχής Πρωτοβάθμιας Φρο¬ 
ντίδας Υγείας (Κέντρα Υγείας - Υγειονομικοί Σταθμοί, 
Περίφ. Ιατρεία Νοο. Μονάδων). 

δ) Σε όλους τους χώρους (εξεταστήρια, αναρωτήρια και 
λοιπούς χώρους σε ασθενείς) Ασφαλιστικών Οργανισμών, 
Ταμείων και λοιπών Νομικών Προσώπων Δημοσίου και Ιδι¬ 
ωτικού Δικαίου. 

ε) Σε Ιατρεία Δημοτικά και Κοινοτικά. 

στ) Σε Ιδιωτικούς και Δημόσιους Βρεφονηπιακούς 
Σταθμούς. 

ζ) Στις Υπηρεσίες Πρώτων Βοηθειών. 

η) Στα Φαρμακεία. 

θ) Στα θεραπευτήρια χρονιών Παθήσεων. 

ι) Σε κάθε άλλο χώρο που δεν αναφέρεται παραπάνω 
όπου παρέχονται υπηρεσίες υγείας και συνεπώς επιβαρύ¬ 
νονται οι ασθενείς με τον καπνό του τσιγάρου. 

2. Για κάθε, περίπτωση και όπου υπάρχει δυνατότητα 
μπορούν να ορισθούν ειδικοί χώροι (καπνιστήρια) στους 
οποίους θα υπάρχει ισχυρό σύστημα αερισμού. 

Χρήση αυτών των χώρων θα μπορούν να κάνουν οι κα¬ 
πνιστές κατά το χρόνο που επιθυμούν να καπνίσουν. . 

Η μη ύπαρξη ειδικού χώρου για κάπνισμα στους ανω¬ 
τέρω χώρους, δεν αποτελεί λόγο παραβίασης των διατά¬ 
ξεων της παρούσης. 

3. Απαγορεύεται η πώληση τσιγάρων - προϊόντων κα¬ 
πνού - από τα κυλικεία των Νοσοκομείων και Ιδιωτικών 
Κλινικών. 

4. Υπεύθυνοι για την εφαρμογή της παρούσας απόφα¬ 
σης ορίζονται: 

α) Για τα Νοσηλευτικά Ιδρύματα και τις Ιδιωτικές Κλινι¬ 
κές, ρι Πρόεδροι, τα Δ.Σ. και οι Δ/κοί Διευθυντές. 

β) Γ ια τους υπόλοιπους χώρους οι οποίοι αναφέρονται 
στην παράγραφο 1, οι άμεσοι προϊστάμενοι των χώρων (Δ/ 
νταί ιατροί ή άλλων ειδικοτήτων προϊστάμενοι). 

5. Οι παραβάτες διώκονται και τιμωρούνται κατά το άρ¬ 
θρο 3 του Α.Ν. 2520/40 όπως έχει αντικατασταθεί με το 
άρθρο μόνο του Ν. 290/43 το οποίο έχει κυρωθεί με την 
υπ’ αριθ. 303/43 Π.Υ.Σ. αν από άλλες διατάξεις Νόμων ή 
Διαταγμάτων δεν προβλέπεται βαρύτερη ποινή. 

6. Η εκτέλεση της διάταξης αυτής ανατίθεται στα Κρα¬ 
τικά Υγειονομικά και Αστυνομικά Όργανα. 

7. Καταργείται η υπ’ αριθ. Α2γ/οικ. 1989/12.4.79 (ΦΕΚ 
416/3.5.79 τ.Β') απόφασή μας «Περί απαγορεύσέως του 
καπνίσματος στα Νοσηλευτικά Ιδρύματα και τις Ιδιωτικές 
Κλινικές». 

8. Η παρούσα απόφαση θα ισχύει μετά 15 ημέρες από 
τη δημοσίευσή της, στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 16 Ιουνίου 1993 

ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/49797 (3) 

Προσθήκη τμημάτων σπουδών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού», στους Γεν. 
Γραμματείς, Γεν. Δ/ντές, Προϊσταμένους Δ/νσεων, Τμη¬ 
μάτων, Γραφείων της Κ.Υ: του ΥΠΠΟ» (ΦΕΚ 987/Β/ 
28.11.1991). 

6. Τις από 3.9.1993 και 6.9.1993 αιτήσεις του Ελληνι¬ 
κού Ωδείου, την από 20.9.1993 αίτηση του Ευγενίδειου 
Ωδείου, και την από 15.9.1993 αίτηση του Αττικού 
Ωδείου, με τα συνημμένα δικαιολογητικά, αποφασί¬ 
ζουμε: 

Εγκρίνουμε τη λειτουργία των παρακάτω τμημάτων, στα 
αντίστοιχα μουσικά Εκπαιδευτήρια, από το οχολικό έτος 
1993-94. 

1. Το Ευγενίδειο Ωδείο, τμημάτων, σύνθεσης και κρου¬ 
στών. 

2. Παρ/μα Ελληνικού Ωδείου, Ζωοδόχου Πηγής, τμημά¬ 
των, ωδικής, μονωδίας. 

3. Παρ/μα Αττικού Ωδείου Χαραυγής, τμημάτων, ωδι¬ 
κής αρμονίας. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 28 Σεπτεμβρίου 1993 

Με εντολή Υπουρνού. 

Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
—-♦- 

Αριθ. οικ./1906/ΤΣΕΠ 32 (4) 

Αναπροσαρμογή της τιμής μονάδας δανείου ανακατα-· 
σκευής ή αυτοστέγασης για την αποκατάσταση των ζη¬ 
μιών από τούς σεισμούς που έπληξαν διάφορες περιο¬ 
χές της χώρας από το 1978 μέχρι σήμερα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 παρ. 2 και 3 της από 
28.7.78 Πράξεως Νομοθετικού Περιεχόμενου (ΦΕΚ 117) 
«Περί αποκαταστάσεως ζημιών εκ σεισμών Βορ. Ελλά¬ 
δος» που κυρώθηκε με το Ν. 867/79 (ΦΕΚ Α 24). 

2. Το Ν. 1190/81 (ΦΕΚ Α 203/30.7.81) ο,οποίος κυρώ- 

νει την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α 81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και 
ρυθμίσεις συναφών θεμάτων» (ΦΕΚ Α 23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργίαν 
του χρηματοδοτικού συστήματος». 

5. Τις Αποφάσεις 212/18.8.78, 281/1.8.80, 304/ 
5.3.81, 314/4.6.81 και 358/9.4.82 της Νομισματικής 
Επιτροπής. 

6. τις Πράξεις 4/3.7.82, 220/5.5.83, 494/30.4.85, 
859/17.10.86 και 895/5.12.86 του Διοικητή της Τράπε¬ 
ζας της Ελλάδας. 

7. Τις Τριμερείς Αποφάσεις 4173/6.12.88, 3108/ 
11.10.89, 4120/18.12.89, 845/1.4.91, 846/1.4.91, 
847/1.4.91,152/20.5.92,1102/30.6.93,1400/16.8.93, 
1401/16.8.93 και 1387/1*1.8.93 των Υπουργών Εθν. Οι¬ 
κονομίας, Οικονομικών & ΠΕ.ΧΩ.Δ.Ε. 

8. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

9. Την Κοινή Απόφαση Δ16α/04/773/29.11.90 του 
Υπουργού Προεδρίας Κυβερνήσεως και του Αναπλί 
Υπουργού ΠΕ.ΧΩ.Δ.Ε. περί εξαιρέσεως διοικητικών πρά¬ 
ξεων ή εγγράφων από τον κανόνα των τριών υπογρα¬ 
φών. 

10. την Κοινή Απόφαση 2009/20.5.93 (ΦΕΚ 365/Β/ 
21.5.93) του Πρωθυπουργού και του Υπουργού Οικονομι¬ 
κών «ανάθεση αρμοδιοτήτων Υπουργού Οικονομικών 
στους Υφυπουργούς Οικρνομίκών». 

11. Την Κοινή Απόφαση 50148/542/24;6.92 των 
Υπουργών Εθνικής Οικονομίας, Οικονομικών και Βιομη¬ 
χανίας, Ενέργειας, Τεχνολογίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β/1.7.92). 

12. Τις ΣΑΕ 069 και 069/3 του 1993. 

13. Το γεγονός, ότι υπάρχουν ενδιαφερόμενοι που ανα¬ 
γνωρίστηκαν από την Υπηρεσία δικαιούχοι για σεισμοδά- 
νειο και τους χορηγήθηκαν οι σχετικές βεβαιώσεις καθο¬ 
ρισμού δανείου, ωστόσο δεν μπόρεσαν να πάρουν το δά¬ 
νειο γαι την ανακατασκευή ή αυτοστέγαση για λόγσυς για 
τους οποίους είναι συνυπεύθυνο και το Ελληνικό Δημόσιο. 

14. Την υπ’ αριθ. Υ 1935/1992 κοινή απόφαση του 
Πρωθυπουργού και του Υπουργού Εθνικής Οικονομίας, 
για τη μεταβίβαση αρμοδιοτήτων, αποφασίζουμε: 

1. Εγκρίνουμε όπως, στις περιπτώσεις που έχουν χορη¬ 
γηθεί βεβαιώσεις καθορισμού δανείου ανακατασκευής ή 
αυτοστέγασης από την Υπηρεσία και οι δικαιούχοι δεν 
μπόρεσαν να λάβουν το αναλογούν σε αυτούς δάνειο για 
λόγους οι οποίοι οφείλονται και σε συνυπευθυνότητα του 
Ελληνικού Δημοσίου, αναπροσαρμοσθεί το ποσό της ανά 
τ.μ. τιμής αποζημίωσης των σεισμσδανείων ως κατω¬ 
τέρω: 

α. Για κτίσματα που χρησιμοποιούνται ως κατοικίες 
55.000 δρχ./τ.μ. για την πρώτη κατοικία και 35.000 δρχ./ 
τ.μ. για κάθε επόμενη και για εμβαδόν κατεδαφιστέου κτί- 
σματος μέχρι 100 τ.μ. 

β. Για κτίρια που χρησιμοποιούνται ως επαγγελματικοί 
χώροι 35.000 δρχ./τ.μ. για τα πρώτα 150 τ.μ. και μέχρι του 
ποσού των 3.500.000 δρχ. Στην περίπτωση που ο επαγ¬ 


γελματικός χώρος έχει επιφάνεια άνω των 150 τ.μ. για τον 
υπολογισμό του δανείου θα διαιρείται η επιφάνειά του σε τμή¬ 
ματα των 150 τ.μ. Για τα τυχόν δάνεια που θα προκύπουν πέ¬ 
ραν των πρώτων 150 τ.μ. το ποσό της αποζημιώσεως ανέρχε¬ 
ται σε 24.000 δρχ./τ.μ. και μέχρι του ποσού των 2.400.000 
δρχ. για κάθε επί πλέον δάνειο που θα χορηγείται. 

γ. Για τους βοηθητικούς χώρους (αποθήκες, γεωργικά 
κτίσματα, σταύλους κ.λπ.) 10.000 δρχ./τ.μ. και για εμβα¬ 
δόν κατεδαφιστέου κτίσματος μέχρι 100 τ.μ. 

2. Η δωρεάν κρατική αρωγή που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ανέρχεται σε ποσοστό 10% του ποσού και για μία μόνον 
ιδιοκτησία. 

3. Στις περιπτώσεις ανακατασκευής και μόνο υποχρέ¬ 
ωση του ιδιοκτήτη είναι να ανακατασκευάσει κτίσμα εμβα- 
δού τουλάχιστον ίσου με το 66% του εμβαδού του κατεδα- 
φιστέου κτίσματος. 

4. Γ ενικοί όροι δανειοδότησης 

α. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μία ιδιοκτησίες, αποζη¬ 
μίωση θα χορηγείται για κάθε μιά από αυτές. 

Για τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου. 

β. Το ποσό των δανείων θα αναληφθεί σε τρεις ισόπο¬ 
σες δόσεις, η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

γ. Η συνολική διάρκεια των δανείων ανακατασκευής ή 
αυτοστέγασης ορίζεται σε δέκα πέντε (15) χρόνια η δε 
εξόφλησή τους θα πραγματοποιηθεί σε ισόποσες εξαμη¬ 
νιαίες ή ετήσιες τοκοχρεωλυτικές δόσεις, η πρώτη από τις 
οποίες θα καταβληθεί είκοσι τέσσερεις (24) μήνες μετά 
από την υπογραφή της οικείας δανειστικής σύμβασης. 

δ. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου, δωδεκάμηνης διάρκειας, 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα χωρίς 
άλλη προσαύξηση για προμήθεια κ.λπ., επιδοτούμενο 
κατά 100% από το λογαριασμό του Ν. 128/75. 

ε. Γ ια τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

στ. Η προθεσμία εντός της οποίας υποχρεούνται οι εν¬ 
διαφερόμενοι να προσκομίσουν τα απαιτούμενα δικαιολο- 
γητικά (συμβόλαιο αγοράς, υποβολή μελέτης για έκδοση 
οικοδομικής άδειας), ορίζεται σε δώδεκα (12) μήνες από 
την άρση του κωλύματος που εμπόδισε τη συμπλήρωση 
των σχετικών δικαιολογητικών και τουλάχιστο δώδεκα (12) 
μήνες από την ισχύ της απόφασης αυτής. 

ζ. Τυχόν ευνοϊκότεροι όροι αποζημίωσης, δωρεάν κρα¬ 
τικής αρωγής, στεγαστικής συνδρομής γενικά κ.λπ., που 
ισχύουν σε κάθε σεισμόπληκτη περιοχή δεν θίγονται με 
την παρούσα απόφαση. 

5. Αρμόδιοι πιστωτικοί φορείς 
Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική Τράπεζα και την Αγρο¬ 
τική Τράπεζα Ελλάδος. 

6. Υποθήκες σεισμοδανεΐων 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται από το προϊόν του δανείου, η αντ’ αυ¬ 
τού, επί άλλου ακινήτου που τυχόν προσφέρεται από τον 
δανειολήπτη, εφ’ όσον η αξία του ακινήτου καλύπτει το 
αοφολιζόμενο δάνειο. Η υποθήκη μπορεί επίσης να μετα- 
φέρεται εκ των υστέρων σε άλλο ακίνητο αντίστοιχης 
αξίας. 

7. Κυρώσεις 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων, ανακριβών στοιχείων και δηλώσεων ή 
σε περίπτωση μη εκπλήρωσης των υποχρεώσεων που θα 
αναλάβουν σύμφωνα με όσα ορίζοναι στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπροθέσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολόκληρου 
του ποσού του δανείου. 

γ. Εκτοκισμός του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειακή σύμβαση για 
την κάθε περίπτωση. 

8. Κατά τα λοιπά ισχύουν οι Αποφάσεις της Νομισματι¬ 
κής Επιτροπής, οι Πράξεις του Διοικητή της Τράπεζας Ελ¬ 
λάδος και οι Τριμερείς Αποφάσεις Υπουργών Εθνικής Οι¬ 
κονομίας, Οικονομικών και ΠΕΧΩΔΕ που αφορούν τα πι¬ 
στωτικά μέτρα σεισμοπλήκτων προγραμμάτων από το 
1978 και εντεύθεν. 

9. Κάλυψη Δαπάνης 

α. Από τις διατάξεις αυτής της Απόφασης προκαλεί- 
ται; 

Για δωρεάν Κρατική Αρωγή συνολική δαπάνη ύψους 
δέκα εκατομμυρίων δραχμών (10.000.000 δρχ.) περί¬ 
που. 

Για την ανωτέρω δαπάνη έχει εγγραψεί πίστωση στις 
ΣΑΕ 069 και 069/3. 

β. Η προκαλούμενη δαπάνη για την επιδότηση των τό¬ 
κων θα βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. 

Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 29 Σεπτεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

θ. ΚΑΣΣΙΜΗΣ Π. ΔΟΥΚΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧ. ΚΑΡΑΜΑΝΛΗΣ 


Αριθ. οικ/1908/ΤΣΕΠ 32.1 (5) 

Παράταση προθεσμίας υποβολής αιτήσεων εκ μέρους των 
σεισμοπλήκτων του 1992 της Κοινότητας Δαύλειας 
του Νομού Βοιωτίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σειομών 
του 1978 εις περιοχήν Βορείου Ελλάδος κ.λπ» όπως αυτή 
κυρώθηκε, τροποποιήθηκε και συμπληρώθηκε με τους 
νόμους 867/79,1048/80, 1133/81 και 1190/81. 

2. Την Πράξη Υπουργικού Συμβουλίου 48/17.3.93 
(ΦΕΚ 32/Α/17.3.93) σχετικό με την αποκατάσταση των 
ζημιών που προκλήθηκαν από το σεισμό της 18ης Νοεμ¬ 
βρίου 1992 στην Κοινότητα Δαύλειας του Νομού Βοιωτίας 
με την οποία οριοθετήθηκε η σεισμόπληκτη περιοχή και 
ορίσθηκαν οι αρχικές προθεσμίες. 

3. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

4. Την Κοινή Απόφαση του Υπουργού Προεδρίας και 
του Αναπληρωτή Υπουργού ΠΕ.ΧΩ.Δ.Ε. Δ16α/04/773/ 
29.11.90 σχετικά με τον αριθμό των υπογραφών. 

- Επειδή οι αιτήσεις επισκευής ή ανακατασκευής για 
χορήγηση δανείου και έκδοση αδείας πρέπει να συνοδεύ¬ 
ονται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπο¬ 
βάλουν αιτήσεις για χρηματοδότηση έγκαιρα. 

- Επειδή σύμφωνα με την παρ. 3 της Π.Υ.Σ. 48/17.3.93 
δίνεται στον Υπουργό ΠΕ.ΧΩ.Δ.Ε. η δυνατότητα να παρα¬ 
τείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων και τεχνικών μελετών για την χορήγηση αδειών και 
χρηματοδότηση των σεισμοπλήκτων της Κοινότητας Δαύ- 
λειας του Νομού Βοιωτίας, που έληξε στις 17.9.93 για ένα 
εξάμηνο ακόμη δηλ. μέχρι 17.3.94. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1993 

ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 
-Φ- 

Αριθ. 17154/84 (6) 

Κατανομή των θέσεων των κλάδων της Γ.Γ.Β. του ΥΒΕΤ, 
πλην των διυπουργικών, στους βαθμούς του άρθρου 1 
του Ν. 2085/92. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 (ΦΕΚ 137/Α/85) «Κυβέρνηση και 
Κυβερνητικά Όργανα». 

β. Του Π.Δ. 229/86 (ΦΕΚ 96/Α/86) «Σύσταση και οργά¬ 
νωση της Γενικής Γραμματείας Βιομηχανίας» όπως τρο¬ 
ποποιήθηκε με τον ΠΔ 396/89 (ΦΕΚ 172/Α/89) «Οργανι- 

σμός της Γενικής Γραμματείας Βιομηχανίας·. 

γ. Τον Ν. 2085/92 (ΦΕΚ 170/Α/92) «Ρύθμιση θεμάτων 
οργάνωσης λειτουργίας και προσωπικού της Δημόσιας 
Διοίκησης και άλλες διατάξεις» και ιδίως τα άρθρα 20,21, 
24, 25 και 2β αυτού. 

δ. Τον Ν. 2166/93 (ΦΕΚ 137//'ι/93) και ιδίως το άρθρο 
27 παρ. 3. 

2. Την απόφαση 1943/92 του Πρωθυπουργού και του 
Υπουργού Βιομηχανίας Ενέργειας και Τεχνολογίας «Ανά¬ 
θεση αρμοδιοτήτων στον Υφυπουργό Βιομηχανίας, Ενέρ¬ 
γειας και Τεχνολογίας Θεόδωρο Δαμιανό». 

3. Την απόφαση ΔΠ/Φ6.7/399/93 του Υφυπουργού 
ΒΕΤ θ. Δαμιανού «Προσδιορισμός κατά κατηγορία και 
κλάδο κατανεμόμενων οργανικών θέσεων στην Κεντρική 
Υπηρεσία της Γ.Γ.Β’» όπως τροποποιήθηκε με την όμοιά 
της ΔΠ/Φ6.7/3455/22.2.93. 

4. Την απόφαση ΔΠ/Φ6. 7/592/93 του Υφυπουργού 


ΒΕΤ θ. Δαμιανού «Κατάργηση κενών οργανικών θέσεων 
της Κεντρικής Υπηρεσίας της Γ.Γ.Β. του ΥΒΕΤ», όπως 
τροποποιήθηκε με την ΔΠ/Φ6.7/3591/23.2.93 ομοιά 
της. 

5. Την απόφαση ΔΠ/Φ6.7/508/93 του Υφυπουργού 
ΒΕΤ θ. Δαμιανού «Διαπίστωση αυτοδίκαιος σύστασης θέ¬ 
σεων κατά βαθμούς ισαρίθμων με τις υφιστάμενες οργανι¬ 
κές μονάδες της ΓΓΒ του ΥΒΕΤ». 

6. Την απόφαση ΔΠ/Φ6.7/25144/14.12.92 του υφυ¬ 
πουργού ΒΕΤ «Διαπιστωτική πράξη κατάταξης υπαλλήλων 
της ΓΓΒ στους βαθμούς του Ν. 2085/92, αποφασί¬ 
ζουμε; 

1. Κατανέμουμε τις θέσεις της Κεντρικής Υπηρεσίας 
και των Περιφερειακών Υπηρεσιών της ΓΓΒ στους κλά¬ 
δους και στους βαθμούς του άρθρου 1 του Ν. 2085/92, ως 
ακολούθως: 


ΚΑΤΗΓΟΡΙΑ ΠΕ 


ΒΑΘΜΟΙ 


ΚΛΑΔΟΣ 

ΔΙΟΙΚ. - ΟΙΚΟΝ. 



ΚΛΑΔΟΣ 
ΘΕΤ. ΕΠΙΣΤ. 


ΚΛΑΔΟΣ 

ΜΕΤΑΦΡ. ΔΙΕΡΜΗΝΕΩΝ 


ΚΕΝΤΡ. 

ΥΠΗΡ. > 

ΠΕΡΙΦ. 

ΥΠΗΡ. 

ΣΥΝ. 

ΚΕΝΤΡ. 

ΥΠΗΡ. 

ΠΕΡΙΦ. 

ΥΠΗΡ. 

ΣΥΝ. 

ΚΕΝΤΡ. 

ΥΠΗΡ. 

ΠΕΡΙΦ. ΣΥΝ. 

ΥΠΗΡ. 

ΓΕΝ. Δ/ΝΤΗΣ 

- 

- 

- 

1 

- 

1 

- 

_ 

Δ/ΝΤΗΣ Α-Β 

7 

2 

9 

3 

2 

5 

- 

- 

ΤΜ/ΡΧΗΣ Α-Β 

16 

25 

41 

3 

9 

12 

- 

- 

ΔΟΚ. ΓΡΑΜ - ΕΙΣ/ΤΗΣ Α 

26 

23 

49 

3 . 

17 

20 

1 

1 

ΣΥΝΟΛΟ 

49 

50 

99 

10 

28 

38 

1 

1 


ΚΑΤΗΓΟΡΙΑ ΤΕ 


ΒΑΘΜΟΙ 


ΚΛΑΔΟΣ 

ΔΙΟΙΚ. ΛΟΠΣΤ. 


ΚΛΑΔΟΣ 

ΤΕΧΝΟΛ. ΕΦΑΡΜΟΓΩΝ 



ΚΕΝΤΡ. 

ΠΕΡΙΦ. 

ΣΥΝ. 

ΚΕΝΤΡ. 

ΠΕΡΙΦ. 

ΣΥΝ. 


ΥΠΗΡ. 

ΥΠΗΡ. 


ΥΠΗΡ. 

ΥΠΗΡ. 


Δ/ΝΤΗΣ Α-Β 

- 

- 

- 

- 

- 

_ 

ΤΜ/ΡΧΗΣ Α-Β 

1 

6 

7 

2 

18 

20 ; 

ΔΟΚ. ΓΡΑΜ - ΕΙΣ/ΤΗΣ Α 

2 

84 

86 

2 

137 

139 

ΣΥΝΟΛΟ 

3 

90 

93 

4 

155 

159 


ΚΑΤΗΓΟΡΙΑ ΔΕ 


ΒΑΘΜΟΙ 


ΚΛΑΔΟΣ 

ΔΙΟΙΚ. - ΛΟΓΙΣ. 

ΚΛΑΔΟΣ 

ΔΑΚΤΥΛΟΓΡΑΦ. 

ΚΛΑΔΟΣ 

ΤΕΧΝΙΚΩΝ 


ΚΛΑΔΟΣ 

ΤΗΛΕΦΩΝΗΤΩΝ 



ΚΕΝΤΡ. ΠΕΡΙΦ. ΣΥΝ. 

ΥΠΗΡ. ΥΠΗΡ. 

ΚΕΝΤΡ. ΠΕΡΙΦ. ΣΥΝ. 
ΥΠΗΡ. ΥΠΗΡ. 

ΚΕΝΤΡ. ΠΕΡΙΦ. 

ΥΠΗΡ. ΥΠΗΡ. 

ΣΥΝ. 


ΤΜ/ΡΧΗΣ Α-Β 


5 4 9 

1 1 

3 

3 

_ - _ 

ΔΟΚ; ΓΡΑΜ - ΕΙΣ/ΓΗΣ Α 

14 

110 

124 

3 

84 

87 

1 

73 

74 

1 

22 

23 

ΣΥΝΟΛΟ 

19 

114 

133 

3 

85 

88 

1 

76 

77 

1 

22 

23 


ΚΑΤΗΓΟΡΙΑ ΥΕ 


ΒΑΘΜΟΙ 

ΚΛΑΔΟΣ 

ΕΠΙΜΕΛΗΤΩΝ 


ΚΛΑΔΟΣ 

ΠΡΟΣ. ΚΑΘΑΡΙΟΤ. 

ΚΛΑΔΟΣ 

ΦΥΛΑΚ. ΝΥΧΤΟΦΥΛΑΚΩΝ 


ΚΕΝΤΡ, 

ΠΕΡΙΦ. 

ΣΥΝ. 

ΚΕΝΤΡ. 

ΠΕΡΙΦ. 

ΣΥΝ. 

ΚΕΝΤΡ. 

ΠΕΡΙΦ. 

ΣΥΝ. 


ΥΠΗΡ. 

ΥΠΗΡ. 


ΥΠΗΡ. 

ΥΠΗΡ. 


ΥΠΗΡ. 

ΥΠΗΡ. 


ΕΠΙΜ. Α 

- 

10 

10 

- 

7 

7 

- 

2 

2 " 

ΕΠΙΜ. Β & Γ 

- 

15 

15 

- 

14 

14 

- 

5 

5 

ΒΟΗΘ. ΥΠΑΛ. Α, Β, Γ & 

1 

■ 15 

16 

1 

14 

15 

1 

6 

■ 7 

ΔΟΚ. ΒΟΗΘ. 










ΣΥΝΟΛΟ 

1 

40 

41 

1 

35 

36 

1 

13 

14 


2. Για τους πέραν του αριθμού των οργανικών μονάδων 
διευθυντές, εφαρμόζονται οι διατάξεις της παρ. 3 του άρ¬ 
θρου 26 του Ν. 2085/92. 

3. Από τις διατάξεις της απόφασης αυτής δεν προκαλεΐ- 
ται δαπάνη στον Κρατικό Προϋπολογισμό. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΥΦΥΠ. ΒΙΟΜ/ΝΙΑΣ, ΕΝΕΡΓΕΙΑΣ 

ΤΗΣ ΚΥΒΕΡΝΗΣΗΣ & ΤΕΧΝΟΛΟΓΙΑΣ 

ΣΩΤ. ΚΟΥΒΕΛΑΣ ΘΕΟΔΩΡΟΣ ΔΑΜΙΑΝΟΣ 

-♦- 

Αριθ. 17155/85 (7) 

Κατανομή των θέσεων των διϋπουργικών κλάδων της 

Γ.Γ.Β. του ΥΒΕΤ στους βαθμούς του άρθρου 1 του Ν. 

2085/1992. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

, α. Του Ν. 1558/1985 (ΦΕΚ 137/Α/85) «Κυβέρνηση και 
Κυβερνητικά Όργανα». 

β. Του Π.Δ. 229/86 (ΦΕΚ 96/Α/86) «Σύσταση και οργά¬ 
νωση της Γ ενικής Γ ραμματεΐας Βιομήχανίας», όπως τρο¬ 
ποποιήθηκε με το Π.Α. 396/89 (ΦΕΚ 172/Α/89) «Οργανι¬ 
σμός της Γενικής Γραμματείας Βιομήχανίας». 

γ. Του Ν. 2085/1992 (ΦΕΚ 170/Α/92) «Ρύθμισή θεμά¬ 
των οργάνωσης, λειτουργίας και προσωπικού της Δημό¬ 
σιας Διοίκησης και άλλες διατάξεις» και ιδίως τα άρθρα 20, 
21, 24, 25 και 26 αυτού. 

δ. Του Ν. 2166/1993 (ΦΕΚ 137/Α/93) «Κίνητρα ανά¬ 
πτυξης επιχειρήσεων, διαρρυθμίσεις στην έμμεση και 
άμεση φορολογία και άλλες διατάξεις και ιδίως το άρθρο 
27 παρ. 3. 

ε. του Ν. 2081/92 και ιδίως το άρθρο 27 αυτού. 

2. Την απόφαση 1943/1992 του Πρωθυπουργού και 
Υπουργού Βιομηχανίας, Ενέργειας και Τεχνολογίας «Ανά¬ 
θεση αρμοδιοτήτων στον Υφυπουργό Βιομήχανίας, Ενέρ¬ 


γειας και Τεχνολογίας θ. Δαμιανό». 

3. Την απόφαση ΔΠ/Φ.6.7/399/93 του Υφυπουργού 

ΒΕΤ θ. Δαμιανού «Προσδιορισμός κατά κατηγορία και 
κλάδο κατανεμομένων οργανικών θέσεων στην Κεντρική 
Υπηρεσία της ΓΓΒ», όπως τροποποιήθηκε με την άμοιά 
της ΔΠ/Φ6.7/3455/22.2.93. . . 

4. Την απόφαση ΔΠ/Φ6.7/592/93 του Υφυπουργού 
ΒΕΤ θ. Δαμιανού «κατάργηση κενών οργανικών θέσεων 
της Κεντρικής Υπηρεσίας της ΓΓΒ του ΥΒΕΤ», όπως τρο¬ 
ποποιήθηκε με την Φ6.7/3591/23.2.93 άμοιά της. 

5. Την απόφαση ΔΠ/Φ6.7/508/93 του Υφυπουργού 
ΒΕΤ θ. Δαμιανού «Διαπίστωση αυτοδίκαιας σύστασης θέ¬ 
σεων κατά βαθμούς ισάριθμες με τις υφιστάμενες οργανι¬ 
κές μονάδες της ΓΓΒ του ΥΒΕΤ», αποφασίζουμε: 

1. Κατανέμουμε τις θέσεις της Κεντρικής Υπηρεσίας 
και των Περιφερειακών Υπηρεσιών της ΓΓΒ των διϋπουρ- 
γικών κλάδων στους βαθμούς της παρ. 1 του άρθρου 1 του 
Ν. 2085/92, ως ακολούθως: 

ΚΛΑΔΟΣ ΜΗΧΑΝΙΚΩΝ 
ΚΑΤΗΓΟΡΙΑΣ ΠΕ 


ΒΑΘΜΟΙ 

ΚΕΝΤΡΙΚΗ 

ΠΕΡΙΦΕΡΕΙΑΚΕΣ 

ΣΥΝΟΛΟ 


ΥΠΗΡΕΣΙΑ 

ΥΠΗΡΕΣΙΕΣ 


Γεν. Διευθυντής 

1 

- 

1 

Διευθυντής Α-Β 

5 

16 

21 

Τμημάτάρχης Α-Β 

16 

36 

52 

Δοκ. Γραμματέας- 

14 

28 

42 

Εισηγητής Α 




ΣΥΝΟΛΟ 

36 

80 

116 


ΚΛΑΔΟΣ ΠΛΗΡΟΦΟΡΙΚΗΣ 
ΚΑΤΗΓΟΡΙΑΣ ΠΕ 

ΒΑΘΜΟΙ ΚΕΝΤΡΙΚΗ ΠΕΡΙΦΕΡΕΙΑΚΕΣ ΣΥΝΟΛΟ 

ΥΠΗΡΕΣΙΑ ΥΠΗΡΕΣΙΕΣ 

Γεν. Διευθυντής 
Διευθυντής Α-Β - 

Τμημάτάρχης Α-Β 

Δοκ. Γραμματέας- 

1 

- 

1 

Εισηγητής Α 




ΣΥΝΟΛΟ 

1 

- 

1 


ΚΑΤΗΓΟΡΙΑΣ,Τ.Ε. 

ΒΑΘΜΟΙ 

ΚΕΝΤΡΙΚΗ 

ΠΕΡΙΦΕΡΕΙΑΚΕΣ 

ΣΥΝΟΛΟ 


ΥΠΗΡΕΣΙΑ 

ΥΠΗΡΕΣΙΕΣ 


Διευθυντής Α-Β 

- 

- 

- 

Τμηματάρχης Α-Β 

- 

- 

- 

Δοκ. Γραμματέας- 

1 

- 

- 

Εισηγητής Α 




ΣΥΝΟΛΟ 

1 


1 


ΚΑΤΗΓΟΡΙΑΣ Δ.Ε. 

(Προσωπικού Η/Υ) 

ΒΑΘΜΟΙ 

ΚΕΝΤΡΙΚΗ 

ΠΕΡΙΦΕΡΕΙΑΚΕΣ 

ΣΥΝΟΛΟ 


ΥΠΗΡΕΣΙΑ 

ΥΠΗΡΕΣΙΕΣ 


Τμηματάρχης Α-Β 

- 

1 

1 

Δοκ. Γραφέας- 

1 

39 

40 

Εισηγητής Α 




ΣΥΝΟΛΟ 

1 

40 

41 


2. Από τις διατάξεις της απόφασης αυτής δεν προκαλεΐ- 
ται δαπάνη στον Κρατικό Προϋπολογισμό. 

Η απόφαση αυτή να δημοσιευθεΐ στην Εφημερίδα της 
Κυβέρνησης. 

Αθήνα, 30 Σεπτεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΩΤ. ΚΟΥΒΕΛΑΣ θ. ΔΑΜΙΑΝΟΣ 

-Φ- 

Αριθ. 10713 (8) 

Αυτοδίκαιη σύσταση μιας (1) προσωρινής θέσης ιδιωτικού 
δικαίου αορίστου χρόνου στο Δήμο Ν. Φιλαδέλφειας 
Αττικής. 

ΠΡΑΞΗ αρ. 100/1993 
Ο ΔΗΜΑΡΧΟΣ ΝΕΑΣ ΦΙΛΑΔΕΛΦΕΙΑΣ 
Έχοντας υπόψη: 

1) Τις διατάξεις του άρθ. 5 του Ν. 1874/1990. 

2) Τις διατάξεις του άρθ. 5 του Ν. 1476/1984. 

3) Την υπ’ αριθ. πρωτ. 15720/εγκ. 15/6.3.1990 εγκύ¬ 
κλιο του Υπουργείου Εσωτερικών. ' 

4) Την υπ’ αριθ. πρωτ. 2773/5.4.1990 αίτηση του Γε¬ 
ωργίου Γεωργιόπουλου που υπηρετεί στο Δήμο ως εργά¬ 


της Ζωολογικού Κήπου, με την οποία ζήτηοε να καταταγεί 
σε αντίστοιχη με τα καθήκοντά του θέση Ι.Δ. αορίστου 
χρόνου. 

5) Την 107/1990 απόφαση του Δημοτικού μας Συμβου¬ 
λίου, με την οποία διαπιστώθηκε ότι ο παραπάνω εργάτης, 
μεταξύ άλλων, καλύπτει πάγιες και διαρκείς ανάγκες της 
υπηρεσίας. 

6) Τα στοιχεία του ατομικού υπηρεσιακού φακέλλου του 
παραπάνω εργάτη, από τα οποία προκύπτει ότι προσλή- 
φθηκε στο Δήμο από 15.2.1988, για πρόσκαιρες ανάγκες 
και απασχολήθηκε έκτοτε με συμβάσεις Ι.Δ. ορισμένου 
χρόνου, για εποχιακές ή πρόσκαιρες ανάγκες ή μέσω προ¬ 
γραμμάτων του Ο.Α.Ε.Δ. και ότι ασκεί τα καθήκοντα ερ¬ 
γάτη στο Ζωολογικό μας Κήπο. 

7) Ότι από τα δικαιολογητικά που μας προσκόμισε ο πα¬ 
ραπάνω εργάτης, προέκυψαν κωλύματα διορισμού, σύμ¬ 
φωνα με τις διατάξεις του άρθρου 7 παρ. 1 του Π. Δ/τος 
410/88, σε συνδυασμό με τις διατάξεις των άρθρων 
13-16 του Ν. 1188/1981 και ειδικώτερα: 

α) κώλυμα συνεπεία καταδίκης για υπεξαίρεση, το 
οποίο ήδη έχει αρθεί με το από 27.6.1992 Π. Δ/γμα περί 
άρσεως των συνεπειών της καταδίιάις (ΦΕΚ 128/Γ7 
7.7.1992), 

β) κώλυμα υγείας (ακατάλληλος προς στράτευση 1.5 - 
πιστοποιητικό στρατολογίας υπ’ αριθ. 520107/25.5.93), 
το οποίο έχει επίσης αρθεί ήδη, με την υπ’ αριθ. 1519/ 
23.6.1993 γνωμάτευση της Δευτεροβάθμιας Υπηρεσια¬ 
κής Υγειονομικής Επιτροπής Αθήνας, με την οποία κρί- 
θηκε ικανός να ασκήσει τα καθήκοντα του εργάτη. 

8) Ότι ο παραπάνω εργάτης πληροί ήδη όλες τις νόμι¬ 
μες προϋποθέσεις για να καταταγεί σε θέση Ι.Δ. αορίστου 
χρόνου, αντίστοιχη με τα καθήκοντα που ασκεί. 

9) Ότι στον ισχύοντα Ο.Ε.Υ. του Δήμου μας δεν προ- 
βλέπεται αντίστοιχη θέση Ι.Δ. αορίστου χρόνου, διαπιστώ¬ 
νουμε: 

Την αυτοδίκαιη σύσταση μιας (1) θέσης εργάτη Ζωολο¬ 
γικού Κήπου, με σχέση εργασίας Ι.Δ. ασρίστου χρόνου. 

Η θέση αυτή είναι προσωρινή και καταργείται όταν κε¬ 
νωθεί με οποιοδήποτε τρόπο. 

Σύμφωνα με τις διατάξεις του Ν. 2081 /1992 και της 1 / 
550/7.10.1992 εγκυκλίου της Γραμματεΐας του Υπουργι¬ 
κού Συμβουλίου, από τις διατάξεις της απόφασης αυτής 
προκαλεΐται δαπάνη σε βάρος του προϋπολογισμού του 
Δήμου Ν. Φιλαδέλφειας ύψους 1.000.000 δρχ. περίπου 
για το τρέχον οικονομικό έτος και 3.000.000 δρχ. περίπου 
για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
Προϋπολογισμό του Δήμου μας, ύψους 14.600.000 δρχ. 
στον Κ.Α. 65.112.2 με τίτλο «Αντιμισθία εργατοτεχνικού 
προσωπικού Ζωολογικού Κήπου». ' 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Ν. Φιλαδέλφεια, 23 Σεπτεμβρίου 1993 
Ο Δήμαρχος 

ΠΑΝΤΕΛΗΣ ΧΡ. ΓΡΕΤΖΕΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


